14. ΝΟΜΟΣ υπ’ αριθ. 2774 της 4/10 Μαρτ. 1954 Περί τρόπου προσωρινής πληρώσεως κενών οργανικών θέσεων Σανατορίων και λοιπών Νοσηλευτικών και Υγειονομικών Ιδρυμάτων. Άρθρ.1.-1.Επιτρέπεται όπως λόγω εκτάκτου ανάγκης και επί χρονικόν διάστημα εξ μηνών από της δημοσιεύσεως του παρόντος Νόμου, προσλαμβάνηται δι’ αποφάσεως των Διοικητικών Συμβουλίων, κατά παρέκκλισιν των κειμένων διατάξεων, Διοικητικόν, Νοσηλευτικόν, Τεχνικόν, Βοηθητικόν και Υπηρετικόν προσωπικόν εις τα Σανατόρια Λαμίας, Σπάρτης, Ηπείρου και Ασβεστοχωρίου, την Σχολήν Νοσοκόμων Θεσσαλονίκης ως και το Νοσηλευτήριον Τραχωματικών Παίδων Θήρας, εφ’ όσον κέκτηται τα υπό των Οργανισμών των ως άνω Ιδρυμάτων προβλεπόμενα προσόντα και επί αντιμισθία ίση προς το 1/30 των μηνιαίων αποδοχών της οργανικής θέσεως εις ην προσλαμβάνεται. 2.Το προσωπικόν τούτο προσλαμβάνεται επί συμβάσει δια χρόνον μέχρι της κανονικής πληρώσεως των οργανικών θέσεων των εν παρ. 1 Ιδρυμάτων και πάντως ουχί πέραν του έτους. 3.Επίσης η πλήρωσις των οργανικών θέσεων των εν τη παρ. 1 του παρόντος άρθρου αναφερομένων Ιδρυμάτων δύναται να ενεργήται από της ισχύος του παρόντος Νόμου, και δια μετατάξεως υπαλλήλων εξ ετέρων Νοσηλευτικών Ιδρυμάτων ή της Κεντρικής και Περιφερειακής Υπηρεσίας του Υπουργείου Κοινωνικής Προνοίας, με τον ον κέκτηνται βαθμόν, του μέχρι της μετατάξεως εν τω κατεχομένω βαθμώ διανυθέντος χρόνου υπηρεσίας λογιζομένου εις την ην μετατάσσονται θέσιν. Η μετάταξις αύτη ενεργείται τη αιτήσει των ενδιαφερομένων δι’ αποφάσεως του Υπουργού Κοινωνικής Προνοίας εκδιδομένης μετά σύμφωνον γνώμην των οικείων Υπηρεσιακών Συμβουλίων και προκειμένου περί υπαλλήλων Νοσηλευτικών Ιδρυμάτων μετά σύμφωνον γνώμην των Διοικητικών αυτών Συμβουλίων. Η απόφασις αύτη δημοσιεύεται εις την Εφημερίδα της Κυβερνήσεως. Άρθρ.2.-Εις το Τεχνικόν προσωπικόν (Μηχανολόγους, Μηχανοτεχνίτας, πρακτικούς μηχανικούς εσωτερικής καύσεως, θερμαστάς, υδραυλικούς και ηλεκτρολόγους) των Σανατορίων Λαμίας, Σπάρτης, Ηπείρου και Ασβεστοχωρίου, δύναται δι’ αποφάσεως των Διοικητικών Συμβουλίων αυτών, τηρουμένων των νομίμων διατυπώσεων, να παρέχηται ειδικόν επίδομα μέχρι 50% επί του βασικού μισθού αυτών και δια χρονικόν διάστημα ενός έτους. Άρθρ.3.-Κατά την πρώτην εφαρμογήν του παρόντος Νόμου το έκτακτον και ημερομίσθιον προσωπικόν του δια της υπ’ αριθμ. ΔΦ/Γ/1582/1953 αποφάσεως του Υπουργού Κοινωνικής Προνοίας καταργηθέντος Νοσοκομείου Φυματιώντων Ιωαννίνων και εφ’ όσον εχει τριετή προϋπηρεσίαν εν τω Ιδρύματι τούτω πλην του Νοσηλευτικού το οποίον δέον να έχη ενιαύσιον τοιαύτην, εντάσσεται εις αντιστοίχους οργανικάς θέσεις του Νοσοκομείου - Σανατορίου Ηπείρου, μετ’ απόφασιν του Διοικητικού αυτού Συμβουλίου Ιατρικής Αντιλήψεως, κατά παρέκκλισιν των διατάξεων των άρθρ. 16 και 22 του Νόμ. 1811/1951 "περί Κώδικος καταστάσεως των Δημοσίων διοικητικών υπαλλήλων". Το ούτω εντασσόμενον προσωπικόν δύναται να μονιμοποιηθή, εις ας θέσεις προσλαμβάνεται, εφ’ όσον η προϋπηρεσία τούτου παρά τω Νοσοκομείω Φυματιώντων Ιωαννίνων υπήρξεν ευδόκιμος και κέκτηται τα υπό των Οργανισμών των Ιδρυμάτων προβλεπόμενα προσόντα των θέσεων εις ας ενταχθήσεται. Άρθρ.4.-Το πάσης φύσεως προσωπικόν των τυχόν καταργηθησομένων Νοσηλευτικών Ιδρυμάτων, δύναται να εντάσσηται εις τας αντιστοίχους κενάς οργανικάς θέσει ετέρων Νοσηλευτικών Ιδρυμάτων μετά πρότασιν των οικείων Υπηρεσιακών Συμβουλίων και γνώμην του Διοικητικού Συμβουλίου των εις α ενταχθήσονται Ιδρυμάτων, τηρουμένων αναλόγως των διατάξεων του προηγουμένου άρθρου. Άρθρ.5.-Τα Διοικητικά Συμβούλια των Γενικών ή ειδικών Κρατικών, Δημοτικών, Κοινοτικών και ιδιωτικής πρωτοβουλίας Νοσηλευτικών Ιδρυμάτων άτινα υπήχθησαν ή θα υπαχθώσιν εις τας διατάξεις του Ν.Δ. 2592/53 εγκρίνουσι και εντέλλονται τας δαπάνας αποδοχών προσωπικού, τας δαπάνας διοικήσεως, τροφοδοσίας και εν γένει λειτουργίας των Ιδρυμάτων, μέχρι της εκδόσεως κατά τας διατάξεις του Ν.Δ. 2592/53 νέων οργανισμών αυτών. Η μέχρι της εφαρμογής του παρόντος γενομένη χρηματοδότησις των Κρατικών Νοσηλευτικών Ιδρυμάτων εις βάρος του προϋπολογισμού των εξόδων του Υπουργείου Κοινωνικής Προνοίας, κατά τας διατάξεις τας ισχυούσας προ του Ν.Δ. 2592/53 νομιμοποιείται. Άρθρ.6.-Αι δαπάναι λειτουργίας των περιφερειακών Υγειονομικών Υπηρεσιών των  προβλεπομένων υπό του άρθρ. 2 του Ν.Δ. 2592/ 53 βαρύνουσι τον ειδικόν λογαριασμόν "Ιατρική Αντίληψις" η δε έγκρισις τούτων ενεργείται υπό του Προϊσταμένου της Διοικήσεως  της    έδρας     της     οικείας     Υγειονομικής   περιφε(Αντί της σελ. 139) Σελ. 139(α) Τεύχος 661 - Σελ. 77 Προσωπικό Νοσηλευτικών Ιδρυμάτων 34.Β.β.14 ρείας και μετ’ απόφασιν του αρμοδίου Περιφερειακού Συμβουλίου Ιατρικής Αντιλήψεως. Άρθρ.7.-Η ισχύς του παρόντος άρχεται από της δημοσιεύσεως του δια της Εφημερίδος της Κυβερνήσεως.